ସନ୍ତାନ ନହେବାରୁ ସ୍ତ୍ରୀକୁ ହତ୍ୟା\nବାଲିମେଳା,୧୩।୧୨(ଡି.ଏନ୍.ଏ.) ବିବାହର ଅନେକ ବର୍ଷ ପରେ କୌଣସି ସନ୍ତାନ ନହେବାରୁ ସ୍ତ୍ର\nସନ୍ତାନ ନହେବାରୁ ସ୍ତ୍ରୀକୁ ହତ୍ୟା\t December 14th, 00:00 AM December 14th, 00:00 AM\nବାଲିମେଳା,୧୩।୧୨(ଡି.ଏନ୍.ଏ.) ବିବାହର ଅନେକ ବର୍ଷ ପରେ କୌଣସି ସନ୍ତାନ ନହେବାରୁ ସ୍ତ୍ରୀଙ୍କୁ ନିୟମିତ ନିର୍ଯାତନା ଦେଇଆସୁଥିବା ଜଣେ ଯୁବକ ଶେଷରେ ତାଙ୍କର ଜୀବନ ନେବାକୁ ମଧ୍ୟ ପଛାଇ ନାହାନ୍ତି। ଯୁବକଙ୍କ ମାଡ଼ରେ ତାଙ୍କ ସ୍ତ୍ରୀ ଘଟଣାସ୍ଥଳରେ ମୃତ୍ୟୁ ଘଟିଛି। ମାଲକାନଗିରି ଜିଲା କୋରୁକୋଣ୍ଡା ବ୍ଲକ ତାର୍ଲାକୋଟା ପଞ୍ଚାୟତ ବଡ଼ଗାଁରେ ଏଭଳି ଅଭାବନୀୟ ଘଟଣା ଘଟିଛି। ସୂଚନା ଅନୁଯାୟୀ, ବଡ଼ଗାଁର ବାସିନ୍ଦା ମଙ୍ଗଳା ପଡ଼ିଆମି ୨୦୦୪ରେ ଲକ୍ଷ୍ମୀଙ୍କୁ ବିବାହ କରିଥିଲେ। ବିବାହର ଅନେକ ବର୍ଷ ପରେ ମଧ୍ୟ ସେମାନଙ୍କର କୌଣସି ସନ୍ତାନ ହୋଇ ନଥିଲା। ଏନେଇ ବହୁତ ଥର ସ୍ବାମୀ-ସ୍ତ୍ରୀଙ୍କ ମଧ୍ୟରେ ବଚସା ହେଉଥିଲା। ଛୁଆଟିଏ ପାଇଁ ମଙ୍ଗଳା ଲକ୍ଷ୍ମୀଙ୍କୁ ନେଇ ଗୁଣିଆ ଓ ଦିଶାରୀଙ୍କ ଶରଣାପନ୍ନ ମଧ୍ୟ ହୋଇଥିଲେ। ତଥାପି କିନ୍ତୁ କିଛି ସୁଫଳ ମିଳି ନଥିଲା। ଏଥିରେ ମାନସିକ ଭାରସାମ୍ୟ ହରାଇଥିବା ମଙ୍ଗଳା ବାରମ୍ବାର ଲକ୍ଷ୍ମୀଙ୍କୁ ମାରପିଟ୍ କରୁଥିଲେ। ଗତ ମେ ମାସରେ ତାଙ୍କୁ ମାଡ଼ ମାରି ଘରୁ ବାହାର ମଧ୍ୟ କରିଦେଇଥିଲେ। ଲକ୍ଷ୍ମୀଙ୍କ ଭାଇ ମଙ୍ଗଳାଙ୍କୁ ବୁଝାସୁଝା କରି ଭଉଣୀଙ୍କୁ ପୁଣି ଥରେ ତାଙ୍କ ପାଖରେ ଛାଡ଼ିଥିଲେ। କିନ୍ତୁ ଲକ୍ଷ୍ମୀଙ୍କୁ ଘରେ ରଖିବାକୁ ନାରାଜ ଥିବା ମଙ୍ଗଳା ଗତ ୬ ତାରିଖ ତାଙ୍କ ସହ ପୁଣି ବଚସା କରିଥିଲେ। ଝଗଡ଼ା ବେଳେ ଉତ୍କ୍ଷିପ୍ତ ହୋଇ ମଙ୍ଗଳା ଲକ୍ଷ୍ମୀଙ୍କ ମୁଣ୍ଡକୁ ଜୋର୍ରେ ମାରିବାରୁ ଘଟଣାସ୍ଥଳରେ ତାଙ୍କର ମୃତ୍ୟୁ ହୋଇଥିଲା। ଓର୍କେଲ ପୋଲିସ ଘଟଣାସ୍ଥଳରେ ପହଞ୍ଚତ୍ବା ପୂର୍ବରୁ ମଙ୍ଗଳା ସେଠାରୁ ଫେରାର ହୋଇଯାଇଥିଲେ। ଗତ ୧୧ ତାରିଖ ଓର୍କେଲ ଥାନା ଏସ୍ଆଇ ସନ୍ତୋଷିନୀ ବାରିକ ମଙ୍ଗଳାଙ୍କୁ ଗିରଫ କରି କୋର୍ଟ ଚାଲାଣ କରିଛନ୍ତି। ଏନେଇ ଓର୍କେଲ ଥାନାରେ ୧୧୨/୧୭ରେ ଏକ ମାମଲା ରୁଜୁ ହୋଇଥିବା ଥାନାଧିକାରୀ ସୁମିତ୍ରା ଜେନା କହିଛନ୍ତି।
